CELEX: 31999D0503
Language: et
Date: 1999-07-01 00:00:00
Title: Komisjoni otsus, 1. juuli 1999, millega kehtestatakse struktuurifondide eesmärgile 2 vastav liikmesriigi rahvaarvu piirmäär ajavahemikuks 2000-2006 (avaldatud numbri K(1999) 1771 all)

Tähtis õiguslik teade

|

31999D0503

Euroopa Liidu Teataja L 194 , 27/07/1999 Lk 0058 - 0059

		Komisjoni otsus,1. juuli 1999,millega kehtestatakse struktuurifondide eesmärgile 2 vastav liikmesriigi rahvaarvu piirmäär ajavahemikuks 2000–2006(avaldatud numbri K(1999) 1771 all)(1999/503/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, [1] eriti selle artikli 4 lõiget 2,ning arvestades, et:(1) määruse (EÜ) nr 1260/1999 artikli 1 esimese lõigu punktis 2 sedastatakse, et struktuurifondide eesmärk 2 on ette nähtud struktuurilisi raskusi kogevate alade majandusliku ja sotsiaalse ümberkorraldamise toetamiseks;(2) määruse (EÜ) nr 1260/1999 artikli 4 lõikega 2 nähakse ette, et eesmärgiga 2 hõlmatud alade rahvaarv ei tohi ületada 18 % kogu ühenduse rahvastikust ja et sellest lähtuvalt peab komisjon nägema ette iga liikmesriigi jaoks rahvaarvu piirmäära, võttes aluseks rahvastiku koguarvu iga liikmesriigi NUTS III tasandi piirkondades, mis vastavad kõnealuse artikli lõigetes 5 ja 6 nimetatud sotsiaalmajanduslikke muutusi kogevatele tööstus- ja maapiirkondadele ettenähtud erikriteeriumidele, ning arvestades iga liikmesriigi siseriiklike struktuuriliste probleemide tõsidust võrreldes teiste asjaomaste liikmesriikidega ning vajadust tagada, et iga liikmesriik osaleks üldises keskendamispüüdes õiglasel määral;(3) määruse (EÜ) nr 1260/1999 artikli 4 lõike 2 punktiga b nõutakse, et siseriiklike struktuuriprobleemide tõsidust hinnataks muude kui eesmärgi 1 alusel abikõlblike piirkondade kogutöötuse ja pikaajalise töötuse alusel;(4) määruse (EÜ) nr 1260/1999 artikli 4 lõike 2 punktiga c nähakse ette, et eesmärgi 2 sihtrahvastik võib väheneda kõige rohkem ühe kolmandiku võrra võrreldes nõukogu 24. juuni 1988. aasta määruses (EMÜ) nr 2052/88 (struktuurifondide ülesannete ja tõhususe kohta ning nende tegevuse kooskõlastamise kohta teiste struktuurifondide ning Euroopa Investeerimispanga ja muude olemasolevate rahastamisvahendite tegevusega), [2] viimati muudetud määrusega (EÜ) nr 3193/94, [3] sätestatud eesmärkide 2 ja 5b sihtrahvastikuga 1999. aastal;(5) liikmesriikide rahvaarvu piirmäära kehtestamisel tuleks aluseks võtta 24. ja 25. märtsil 1999 Berliinis toimunud Euroopa Ülemkogu kohtumise ajal kättesaadav olnud ühenduse statistika,ON VASTU VÕTNUD KÄESOLEVA OTSUSE:Artikkel 1Eesmärgile 2 vastav liikmesriigi rahvaarvu piirmäär ajavahemikuks 2000–2006 on lisas esitatud ülempiir.Artikkel 2Käesolev otsus on adresseeritud liikmesriikidele.Brüssel, 1. juuli 1999Komisjoni nimelkomisjoni liigeMonika Wulf-mathies[1] EÜT L 161, 26.6.1999, lk 1.[2] EÜT L 185, 15.7.1988, lk 9.[3] EÜT L 337, 24.12.1994, lk 11.--------------------------------------------------LISAmillega kehtestatakse struktuurifondide eesmärgile 2 vastav liikmesriigi rahvaarvu piirmäär ajavahemikuks 2000–2006Liikmesriik | Rahvaarvu piirmäär (tuhat inimest) |Belgia | 1269 |Taani | 538 |Saksamaa | 10296 |Kreeka | — |Hispaania | 8809 |Prantsusmaa | 18768 |Iirimaa | — |Itaalia | 7402 |Luksemburg | 118 |Madalmaad | 2333 |Austria | 1995 |Portugal | — |Soome | 1582 |Rootsi | 1223 |Ühendkuningriik | 13836 |--------------------------------------------------